Ο **Κρίστοφερ Καρλ Σίνγκλετον Τζούνιορ**, (Chris Singleton), (Κάντον Τζόρτζια, 21 Νοεμβρίου 1989), είναι Αμερικάνος επαγγελματίας καλαθοσφαιριστής. Έχει ύψος 2,06 μ. και βάρος 103 κιλά και αγωνίζεται στη θέση του πάουερ φόργουορντ και σέντερ.

Κολέγιο
-------

Ο Σίνγκλετον έπαιξε τρία χρόνια στο κολεγιακό πρωτάθλημα μπάσκετ για τους Seminoles Florida State University, όπου κέρδισε το βραβείο ACC αμυντικός παίκτης του έτους 2011. Μετά την ήττα στην φάση του Sweet Sixteen του πρωταθλήματος NCAA το 2011, ο Σίνγκλετον αποφάσισε να αφήσει το FSU και ανακήρυξε τον εαυτό του διαθέσιμο για το ντραφτ του 2011 όπου και επιλέγει το νούμερο 18 από τους Ουάσινγκτον Ουίζαρντς, στις 23 Ιουνίου 2011

Σταδιοδρομία
------------

Στις 9 Δεκεμβρίου 2011, υπέγραψε με τους Wizards. Στις 22 Μαρτίου 2012, σημείωσε επίδοση καριέρας με τους 16 πόντους του στην ήττα 83-85 από τους Ιντιάνα Πέισερς. 

Στις 5 Σεπτεμβρίου, 2014 ο Σίνγκλετον υπέγραψε με τους Ιντιάνα Πέισερς, ωστόσο, ο ίδιος αργότερα έφυγε από την ομάδα στις 25 Οκτωβρίου, 2014. Στις 31 Οκτωβρίου 2014, υπέγραψε με τους Jiangsu Dragons της Κινεζικής Ένωσης Καλαθοσφαίρισης. Τον Δεκέμβριο του 2014 έφυγε από την Jiangsu μετά την εμφάνισή του σε 17 παιχνίδια. Στις 23 Ιανουαρίου, το 2015, αποκτήθηκε από την Οκλαχόμα Σίτι Μπλε του Αναπτυξιακής Λίγκας του NBA. 

Στις 24 Σεπτεμβρίου 2015,ο Σίνγκλετον υπέγραψε με τη ρωσική ομάδα Λοκομοτίβ Κουμπάν για τη σεζόν 2015-16. Με την ρώσικη ομάδα έκανε μια πολύ καλή χρονιά φτάνοντας μέχρι το Final 4 της Ευρωλίγκα όπου και βγήκε τρίτη. Τον Ιούνιο του 2016, υπέγραψε στην Κίνα με την Anhui Wenyi για τη σεζόν 2016 NBL (πρωτάθλημα δεύτερης κατηγορίας), όπου κέρδισε το πρωτάθλημα και ονομάστηκε MVP των τελικών πραγματοποιώντας φοβερές εμφανίσεις.

Την 1η Ιουλίου 2016 ο Κρις Σίνγκλετον, υπέγραψε συμφωνία ενός έτους (με επιλογή της ομάδας για δεύτερη χρονιά) με την ελληνική ομάδα του Παναθηναϊκού. Τον Φλεβάρη του 2017 κατέκτησε το Κύπελλο Ελλάδας κόντρα στον Άρη με 68-59. Τον Μάρτιο ύστερα από εξαιρετικές εμφανίσεις(15.2 πόντους, 6.2 ριμπάουντ, 1.3 κοψίματα και 18 βαθμούς στο σύστημα αξιολόγησης κατά μ.ο),κατέκτησε το βραβείο του καλύτερου παίκτη για τον μήνα στην Ευρωλίγκα. Επίσης βγήκε MVP του δεύτερου γύρου στο ελληνικό πρωτάθλημα. Η χρονιά τελείωσε με την κατάκτηση του πρωταθλήματος Ελλάδας με 2-3 νίκες κόντρα στον Ολυμπιακό. Ο ίδιος με αυτή την επιτυχία, μπήκε στην καλύτερη πεντάδα της διοργάνωσης. To 2018 κατέκτησε ξανά το πρωτάθλημα Ελλάδας, και αποτέλεσε για δεύτερη φορά μέλος της καλύτερης πεντάδας του πρωταθλήματος.

Στις 17 Ιουλίου 2018, υπόγραψε συμβόλαιο συνεργασίας με την ομάδα της Μπαρτσελόνα, για ένα χρόνο έναντι 2 εκατομμυρίων δολαρίων. Στις 17 Φεβρουαρίου κατέκτησε το κύπελλο Ισπανίας. Επίσης έφτασε μέχρι τους τελικούς του ισπανικού πρωταθλήματος ηττήθηκε όμως από τη Ρεάλ Μαδρίτης με σκορ 3-1. Την 1η Ιουλίου έμεινε ελεύθερος από την Μπαρτσελόνα.

Στις 10 Σεπτεμβρίου 2019, ανακοινώθηκε από την Αναντολού Εφές. Τη σεζόν 2019-20 στην Ευρωλίγκα μέτρησε σε 28 αγώνες 7,8 πόντους (45% στο τρίποντο), 4,4 ριμπάουντ, 1 ασίστ και 1,3 κλεψίματα. Στις 8 Ιουλίου 2020 ανανέωσε το συμβόλαιό του για τρία (2+1) ακόμα χρόνια. Στις 10 Αυγούστου 2020, ανακοινώθηκε από την Ευρωλίγκα, ότι αποτελεί μέλος της κορυφαίας δεκάδας (ομάδας) της Εφές στη δεκαετία 2010-2020 με ποσοστό 28.39%. Στις 4 Μαΐου 2021 στον πέμπτο αγώνα για τα play off της Ευρωλίγκα κόντρα στην Ρεάλ Μαδρίτης, ο Σίνγκλετον είχε 26 πόντους (7/8 βολές, 5/7 δίποντα, 3/3 τρίποντα), 8 ριμπάουντ και 38 βαθμούς στο σύστημα αξιολόγησης. Με αυτή την εμφάνιση οδήγησε την Εφές στο Φάιναλ Φορ, κάνοντας παράλληλα ρεκόρ καριέρας στην αξιολόγηση και ισοφαρίζοντας αυτό που είχε στους πόντους. Στις 30 Μαΐου, κατέκτησε την πρώτη Ευρωλίγκα της καριέρας του, νικώντας στον τελικό την Μπαρτσελόνα 86-81. Στις 7 Ιουνίου κατέκτησε και το Πρωτάθλημα Τουρκίας, αφού η Εφές νίκησε την Φενέρ στη σειρά των τελικών με 3-0. Στις 5 Νοεμβρίου 2021, έγινε ο παίκτης με τις περισσότερες συνεχόμενες συμμετοχές στην ιστορία της Ευρωλίγκα, έχοντας αγωνιστεί σε 210 συνεχόμενους αγώνες. Στις 21 Ιανουαρίου 2022 κόντρα στον Παναθηναϊκό, έφτασε στα 1.000 ριμπάουντ στην καριέρα του στην Ευρωλίγκα και έγινε ο 22ος αθλητής στην ιστορία που φτάνει αυτό το επίτευγμα. Στις 20 Φεβρουαρίου 2022, κατέκτησε το Κύπελλο Τουρκίας, νικώντας στον τελικό την Φενέρμπαχτσε 86-72. Στις 21 Μαΐου, η Εφές νίκησε στον τελικό της Ευρωλίγκα την Ρεάλ Μαδρίτης 58-57 και έτσι κατέκτησε για δεύτερη φορά στην καριέρα του την κορυφή στην διοργάνωση. Την σεζόν 2021-22, μέτρησε 3.9 πόντους, 2.8 ριμπάουντ σε 17:30 λεπτά στην Ευρωλίγκα. Στις 12 Ιουλίου 2022, αποχώρησε από την ομάδα μετά από τρία χρόνια παρουσίας.

Στις 5 Ιανουαρίου 2023, ανακοινώθηκε η επιστροφή του στην Αναντολού Εφές ως το τέλος της αγωνιστικής περιόδου 2022-23. Στις 17 Ιουνίου 2023, κατέκτησε το Πρωτάθλημα Τουρκίας, κερδίζοντας την Καρσίγιακα 3-0 στη σειρά των τελικών. Στις 21 Ιουνίου 2023, αποτέλεσε παρελθόν από την Έφες.

Τίτλοι-Διακρίσεις
-----------------

### Συλλογικοί

#### Ανχούι Γουενάι

* Πρωταθλητής Κίνας NBL: (2016)

#### Παναθηναϊκός

* 2x Πρωταθλητής Ελλάδας: (2017, 2018)
* Κύπελλο Ελλάδας: (2017)

#### Μπαρτσελόνα

* Κύπελλο Ισπανίας: (2019)

#### Αναντολού Εφές

* 2x Ευρωλίγκα: (2021, 2022)
* 2x Πρωτάθλημα Τουρκίας: (2021, 2023)
* Κύπελλο Τουρκίας: (2022)
* Σούπερ Καπ Τουρκίας: (2019)

### Ατομικοί

* ΑCC Αμυντικός παίκτης της Χρονιάς:(2011)

* 2× ACC Αμυντική πεντάδα: (2010, 2011)
* MVP των τελικών του Κινέζικου Πρωταθλήματος NBL: (2016)
* Καλύτερη πεντάδα του Κινέζικου Πρωταθλήματος NBL: (2016)
* MVP του μήνα στην Ευρωλίγκα: (Μάρτιος 2017)
* MVP της αγωνιστικής στην Ευρωλίγκα: (5ος αγώνας play off 2015/16)
* 2x Καλύτερη πεντάδα στο Πρωτάθλημα Ελλάδας: (2017, 2018)
* Ελληνικό All-Star Game: (2018)

Παραπομπές
----------

1. ↑  «Στη Λοκομοτίβ ο Κρις Σίνγκλετον - Eurohoops». *Eurohoops*. 2015-09-24.. Ανακτήθηκε στις 2017-04-03.
2. ↑  «Υπέγραψε στην Κίνα ο Σίνγκλετον της Κουμπάν!». *sport-fm.gr*.. Ανακτήθηκε στις 2016-12-27.
3. ↑  «Το σήκωσε κι έρχεται ο MVP Σίνγκλετον (pics & vid)».. Ανακτήθηκε στις 2016-12-27.
4. ↑  «Υπέγραψε στον Παναθηναϊκό ο Σίνγκλετον!». *sport-fm.gr*.. Ανακτήθηκε στις 2016-12-27.
5. ↑  «Παντού και πάντα «πράσινο»! (pics)».. Ανακτήθηκε στις 2017-04-03.
6. ↑  «Κορυφαίος για τον Μάρτιο ο Σίνγκλετον». *euroleague.sport24.gr*. Αρχειοθετήθηκε από το πρωτότυπο στις 6 Απριλίου 2017. Ανακτήθηκε στις 3 Απριλίου 2017.
7. ↑  «MVP Μαρτίου ο Σίνγκλετον! (vid)».. Ανακτήθηκε στις 2017-04-03.
8. ↑  «STOIXIMAN.GR MVP του δεύτερου γύρου ο Σίνγκλετον» (στα αγγλικά).. Ανακτήθηκε στις 2017-07-06.
9. ↑  «Όπως το '99!».. Ανακτήθηκε στις 2017-06-11.
10. ↑  «Μόνο με «αιώνιους» η καλύτερη 5άδα του πρωταθλήματος».. Ανακτήθηκε στις 2017-07-06.
11. ↑  «Ψηλά στον ουρανό, για τον Παύλο τον Θεό (vid)».. Ανακτήθηκε στις 2018-06-17.
12. ↑  «Η καλύτερη πεντάδα του πρωταθλήματος» (στα αγγλικά).. Ανακτήθηκε στις 2018-07-19.
13. ↑  «Επίσημα στην Μπαρτσελόνα ο Σίνγκλετον! (pic)».. Ανακτήθηκε στις 2018-07-19.
14. ↑  «Copa del Rey: ΑΠΙΣΤΕΥΤΟΣ τελικός και θρίαμβος Μπαρτσελόνα επί της Ρεάλ! (vids)». *Eurohoops*. 17 Φεβρουαρίου 2019. Ανακτήθηκε στις 17 Φεβρουαρίου 2019.
15. ↑  Team, Onsports (1 Ιουλίου 2019). «Ο Κρις Σίνκγλετον είναι επισήμως free agent!». *Onsports.gr*. Ανακτήθηκε στις 12 Ιουλίου 2019.
16. ↑  «Στην Εφές ο Σίνγκλετον! (pic)». *www.gazzetta.gr*. Ανακτήθηκε στις 10 Σεπτεμβρίου 2019.
17. ↑  «Εφές: Ανανέωσε τον Κρις Σίνγκλετον (photo - videos)». *Eurohoops*. 8 Ιουλίου 2020. Ανακτήθηκε στις 8 Ιουλίου 2020.
18. ↑  «Ευρωλίγκα: Η Τοπ10 ομάδα της δεκαετίας για την Έφες (photo, video)». *Eurohoops*. 10 Αυγούστου 2020. Ανακτήθηκε στις 11 Αυγούστου 2020.
19. ↑  «Βραδιά καριέρας από τον εκπληκτικό Σίνγκλετον». *SDNA*. 5 Μαΐου 2021. Ανακτήθηκε στις 9 Μαΐου 2021.
20. ↑  «Ήταν δίκαιο, έγινε πράξη: Η πυραυλοκίνητη Εφές πρωταθλήτρια Ευρώπης!». *Eurohoops*. 30 Μαΐου 2021. Ανακτήθηκε στις 30 Μαΐου 2021.
21. ↑  «Πήρε... σκούπα και τον τίτλο η σαρωτική Εφές!». *SDNA*. 7 Ιουνίου 2021. Ανακτήθηκε στις 7 Ιουνίου 2021.
22. ↑  «Κρις Σίνγκλετον: Ο βιονικός παίκτης της EuroLeague με τις 210 συνεχόμενες συμμετοχές». *www.sport24.gr*. Ανακτήθηκε στις 6 Νοεμβρίου 2021.
23. ↑  «Αναντολού Εφές - Παναθηναϊκός: Έφτασε στα 1.000 ριμπάουντ ο Σίνγκλετον | Gazzetta». *www.gazzetta.gr*. Ανακτήθηκε στις 21 Ιανουαρίου 2022.
24. ↑  «Εφές: Κανένα πρόβλημα με την Φενέρ, δικό της το Κύπελλο Τουρκίας». *Eurohoops*. 20 Φεβρουαρίου 2022. Ανακτήθηκε στις 20 Φεβρουαρίου 2022.
25. ↑  «Το 'κανε ΞΑΝΑ η Εφές! 58-57 την Ρεάλ και Πρωταθλήτρια Ευρώπης». *Eurohoops*. 21 Μαΐου 2022. Ανακτήθηκε στις 21 Μαΐου 2022.
26. ↑  «Σίνγκλετον: Κι επισήμως ελεύθερος από την Εφές (video)». *Eurohoops*. 12 Ιουλίου 2022. Ανακτήθηκε στις 12 Ιουλίου 2022.
27. ↑  «Έφες: Ανακοίνωσε την επιστροφή του Κρις Σίνγκλετον! (pic)». *Eurohoops*. 5 Ιανουαρίου 2023. Ανακτήθηκε στις 5 Ιανουαρίου 2023.
28. ↑  «H Εφές του Αταμάν πρωταθλήτρια Τουρκίας! "Σκούπισε" την Καρσίγιακα με σούπερ Μίτσιτς (videos)». *Eurohoops*. 17 Ιουνίου 2023. Ανακτήθηκε στις 17 Ιουνίου 2023.
29. ↑  «Έφες Αναντολού: Παρελθόν ο Κρις Σίνγκλετον (video)». *Eurohoops*. 21 Ιουνίου 2023. Ανακτήθηκε στις 21 Ιουνίου 2023.